Diari Oficial de la Generalitat Valenciana


Sumari del DOGV 1082, del 09-06-1989 (1989/814152)

DECRET 81/1989, de 30 de maig, del Consell de la Generalitat Valenciana, pel qual s'adscriuen al Servei Valencià de Salut els serveis i les funcions del Centre de Transfusió de la Comunitat Valenciana.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/30/81/dof/vci/html**

### Dades del document

Número de DOGV
:   1082

Data del DOGV
:   09-06-1989

Secció del DOGV
:   DISPOSICIONS GENERALS

Número del document
:   1989/814152


Data del document
:   30-05-1989

Organisme emissor
:   Conselleria de Sanitat i Consum

Tipus de document
:   Decret

Decret 81/1989, de 30 de maig, del Consell de la Generalitat Valenciana, pel qual s'adscriuen al Servei Valencià de Salut els serveis i les funcions del Centre de Transfusió de la Comunitat Valenciana.  
Una vegada creat el Centre de Transfusió de la Comunitat Valenciana en virtut del Decret 174/1985, de 28 d'octubre, del Consell de la Generalitat Valenciana, el Decret 173/1986, de 29 de desembre, també del Consell de la Generalitat Valenciana, que regula provisionalment el règim del personal del Centre, estableix en la seua disposició final primera que aquest personal s'integrarà en l?organisme de la Generalitat Valenciana que assumesca la transferència dels serveis assistencials de l?Institut Nacional de la Salut.  
D'altra banda, l'article quart del Decret 46/1988, de 12 d'abril, del Consell de la Generalitat Valenciana, pel qual s'aprovà el Reglament d'organització i funcionament del Servei Valencià de Salut, determina que a l?Organisme esmentat correspon qualsevol funció i servei públic sanitari, amb les excepcions previstes al mateix article.  
Consegüentment amb açò anterior, una vegada adscrits al Servei Valencià de Salut determinades funcions i serveis que depenien anteriorment de la Conselleria de Sanitat i Consum, resulta procedent de fer el mateix amb el Centre de Transfusió de la Comunitat Valenciana.  
Per aquests motius, a proposta del Conseller de Sanitat i Consum i prèvia deliberació del Govern Valencià, en sessió celebrada el dia 30 de maig de 1989,  
DECRETE:  
Article primer  
S'adscriuen al Servei Valencià de Salut l?estructura i funcions del Centre de Transfusió de la Comunitat Valenciana.  
El Director del Centre de Transfusió de la Comunitat Valenciana dependrà, orgànicament i funcionalment, del Director del Servei Valencià de Salut, davant el qual serà responsable de les funcions establertes en l'article seté del Decret 174/1985, de 28 d'octubre, del Consell de la Generalitat Valenciana, sense perjudici del que disposa l'article sisé del Decret esmentat. Per altra part, el Director del Servei Valencià de Salut queda integrat com a Vocal en el Consell de Direcció del Centre de Transfusió, així com el Director de Gestió i Serveis Generals d'aqueix centre, en la Vocalia que en virtut de l'article cinqué del Decret 174/1985, de 28 d'octubre, del Consell de la Generalitat Valenciana, correspon a "Administrador.  
Article segon  
Aquesta adscripció comporta l'assignació dels recursos patrimonials i pressupostaris efectes a les unitats a què es refereix, així com del personal que hi presta els seus serveis, el qual seguirà subjecte al règim previst en el Decret 173/1986, de 29 de desembre, del Consell de la Generalitat Valenciana.  
Article tercer  
El Director del Centre de Transfusió de la Comunitat Valenciana exercirà, a més de les funcions establertes per l'article seté del Decret 174/1985, les que hi foren atribuïdes per l'Ordre de 15 de novembre de 1988, de la Conselleria de Sanitat i Consum, per la qual s'efectuaren diverses delegacions, a excepció de l'extensió de les diligències, certificats, informes i tots aquells actes de tràmit a què es refereix l'apartat f) de l'article segon de l'Ordre esmentada, que seran efectuades, sota la dependència d'aquest Director, pel seu Director de Gestió i Serveis Generals, qui, al seu torn, el substituirà en l'exercici de facultats delegades durant els casos de la seua absència, vacant o malaltia.  
Per delegació del Conseller o del Secretari General de la Conselleria de Sanitat i Consum, el Director del Servei Valencià de Salut exercirà aquelles altres competències que per l'Ordre de 30 de novembre de 1988, de la Conselleria de Sanitat y Consum, se li delegaren tan a ell com als Delegats de l'organisme esmentat.  
La resta d'atribucions seran exercides pels òrgans superiors als quals corresponguen originàriament o en virtut del que estableix l'Ordre de 30 de novembre de 1988, de la Conselleria de Sanitat i Consum.  
DISPOSICIONS FINALS  
Primera  
Al personal afectat per aquesta disposició se li notificarà la seua nova adscripció i situació administrativa depenent del Servei Valencià de Salut.  
Segona  
Les Conselleries d'Economia i Hisenda, de Sanitat i Consum i d'Administració Pública adoptaran les mesures necessàries per a l'aplicació del que disposa aquest Decret, que entrarà en vigor l?endemà de la seua publicació en el Diari Oficial de la Generalitat Valenciana.  
València, 30 de maig de 1989.  
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER SALA


Còpia Permalink ELI